text: Dansk Folkeparti holder sommermøde i Kolding
  11 juli 2014 kl. 06.38
  Dansk Folkeparti har valgt at holde årets vigtigste møde på Koldingfjord Hotel: Sommergruppemødet.
  Deltagere bliver Folketingsgruppen, medlemmer af EU-parlamentet og partiets hovedbestyrelse.
  Fungerende borgmester i Kolding, Søren Rasmussen, ser det som et klap på skulderen til de lokale partimedlemmer:
  - Dansk Folkeparti står stærkt i Kolding. Vi har et lokalt Folketingsmedlem (Karina Adsbøl), vi har et medlem af EU-parlamentet (Jørn Dohrmann) og selv om vi i Kolding godt synes, det kunne være gået bedre til byrådsvalget, så lå vi stadig langt over landsgennemsnittet. Det vælter ind med nye medlemmer og vi har mange aktiviteter, siger Søren Rasmussen.
  Sommergruppemødet holdes fra den 4. til 6. august.
  